laion/Wikipedia-Exotic huggingface dataset:
Karl Koemets

Karl Koemets (23. november 1878 Vana-Antsla vald, Võrumaa – 8. jaanuar 1948 Meremäe, Võrumaa) oli maamõõtja, kes valiti 1. riigikokku Eesti Tööerakonna nimekirjas Võru-Valga-Petseri valimisringkonnast. Karl Koemets sündis 23. novembril 1878. aastal Vana-Antsla vallas Tiksil Johan Koemetsa talus. Pärast Pihkva maamõõtjate kooli lõpetamist töötas algul Pihkva kubermangus, seejärel 1916–1918 Petrogradi kubermangus maamõõtjana. 1918. aasta detsembris kutsus Koemets artiklis üles Eesti kutseharidusega maamõõtjaid ühinema ning osales Eesti Geodeetide Ühingu esimesel peakoosolekul pärast selle rajamist kaheksa aastat hiljem. Eesti Vabariigi algusajal oli Koemets lühikest aega Petserimaa riigimaade ülem. Kui ta valiti riigikokku, oli ta kohustatud senisest ametist loobuma, kuid parlamendis huvitus ta jätkuvalt maakorralduslikest ja Petserimaa teemadest. 1919 päris Koemets valitsuselt aru maaseaduse laienemise kohta Petseri maakonnale ja Narva-tagusele alale ning maamõõtjate tegevust reguleerivate aktide kohta. Hiljem ei õnnestunud Koemetsal enam riigikokku pääseda, kuigi ta sinna kandideeris. Ta jätkas karjääri Tööerakonna ja Rahvusliku Keskerakonna Petserimaa komitee liikmena ja tegutses edasi vannutatud maamõõtjana. Samuti oli ta Petserimaa maakorralduskomisjoni liige. Ta arreteeriti Nõukogude okupatsioonivõimu poolt 1940. aastal, täpsemad andmed puuduvad. Siiski töötas taas oktoobris-novembris 1940 ajutiselt maamõõtjana. Surmatunnistuse kohaselt suri 1948. aastal Võrumaal. Oli abielus Maria Puplajevaga, neil sündisid poeg Roman ning kaksikud pojad Aleksei ja Leonid. Tema vanem vend oli Peeter Koemets, kes samuti oli Riigikogu I koosseisus. Ruusmaa, Arthur; Kuks, Viive; Plado, Aleksander (03.09.2016). "Peeter Koemetsa talu Kaikal". Võrumaa Teataja. Lk 4. "Üleskutse". Päewaleht. 03.12.1918. Lk 3. "Karl ja Peeter Koemets: kaks venda, kaks saatust". Võrumaa Teataja. 28.01.2023. Lk 10. Viljamaa, Piret (2019). I Riigikogu liikmed (PDF). Lk 110–111. "Petseri linnavolinikkude nimekiri". Riigi Teataja. 19.01.1927. Lk 56.
Jaka Bijol

Jaka Bijol (sündinud 5. veebruaril 1999 Vuzenicas) on Sloveenia jalgpallur, kes mängib keskkaitsjana Itaalia kõrgliigaklubis Udinese ja Sloveenia jalgpallikoondises. Sloveenia kõrgliigas debüteeris ta hooajal 2017/18 Velenje Rudari meeskonnas. 2018. aasta juunis sõlmis ta viieaastase lepingu Venemaa kõrgliigaklubiga Moskva CSKA. Hooajal 2020/21 oli ta CSKA-st laenul Saksamaa esiliigaklubis Hannover 96. 2022. aasta juulis sõlmis ta viieaastase lepingu Udinesega. Sloveenia jalgpallikoondises tegi Bijol debüüdi 13. oktoobril 2018 UEFA Rahvuste Liiga mängus Norra vastu. Koondisekarjäär esimese värava lõi ta 26. märtsil 2022 sõprusmängus Horvaatia vastu. Jalgpallurikarjääri alguses mängis Bijol kaitsva poolkaitsjana. Moskva CSKA Venemaa superkarikas: 2018 "Udinese sign Slovenia international Bijol". football-italia.net. 14. juuli 2022. Vaadatud 14. juulil 2022. https://www.national-football-teams.com/player/72208/Jaka_Bijol.html (vaadatud 30.1.2023)
Connor Metcalfe

Connor Isaac Metcalfe (sündinud 5. novembril 1999 Newcastle'is) on Austraalia jalgpallur, kes mängib keskpoolkaitsjana Saksamaa esiliigaklubis St. Pauli ja Austraalia jalgpallikoondises. Ta alustas klubikarjääri Austraalia klubis Melbourne City. Austraalia kõrgliigas tegi ta debüüdi 14. jaanuaril 2018 mängus Central Coast Marinersi vastu. Esimese värava lõi ta Austraalia kõrgliigas 3. novembril 2019 mängus Wellington Phoenixi vastu. Hooajal 2020/21 tuli ta Cityga Austraalia meistriks, lisaks valiti Metcalfe sel hooajal liigahooaja sümboolsesse koosseisu ning ta pälvis parimale alla 23-aastasele Austraalia jalgpallurile antava Harry Kewelli medali. 2022. aasta suvel liitus ta St. Pauliga, kellega sõlmis kolmeaastase lepingu. Austraalia jalgpallikoondises debüteeris Metcalfe 7. juunil 2021 MM-i valikmängus Hiina Taipei vastu. Ta kuulus Austraalia koondisse 2020. aasta suveolümpiamängude jalgpalliturniiril. https://int.soccerway.com/players/connor-metcalfe/500466/ (vaadatud 30.1.2023) Jackson, Ed (17. veebruar 2022). "Socceroo Metcalfe to make Germany move". FTBL. Vaadatud 17. veebruaril 2022.
Võimlemise tänav

Võimlemise tänav on tänav Pärnus Kesklinna linnaosas. See saab alguse Esplanaadi tänavalt ja lõppeb Ringi tänaval. Tänava pikkus on ligikaudu 144 meetrit. Tänav jääb täies ulatuses Pärnu vanalinna ja kuurordi muinsuskaitsealale. Tänava põhjaküljele jääb Pärnu Kuninga Tänava Põhikool. Elamu aadressil Võimlemise tn 6 on arvatud ehitismälestiseks. 16717 Elamu Pärnus Võimlemise t. 6 kultuurimälestiste riiklikus registris
Vingi tänav

Vingi tänav on tänav Pärnus, Kesklinna Eeslinna linnaosas, mis saab alguse Pärnu jõe äärest ja lõppeb Suur-Sepa tänaval. Tänav ristub Laia, Pikka ja Vanapargi tänavaga. Sealt saavad alguse Suur-Jõe tänav ja Jalaka tänav. Tänava pikkus on ligikaudu 518 meetrit. Tänava äärde jäävad Vabaduse park ja Vanapark. Vingi tänava ajalooline saksakeelne nimi oli Finkenstraße. See tulenes tislermeister Georg Friedrich Fincki nimest, kuna tänav viis algselt linna kindlususte vööndist Fincki majani (praegune Vingi 12). Tuntud tislerite perest pärit Georg Friedrich Finck (1761–1841) saabus Lätist Pärnusse 18. sajandi lõpul ning ehitas sajandivahetusel väljapoole linna kindlustusi endale maja, mis on säilinud tänapäevani. Linna kaitsevööndist Fincki majani viivast teest moodustus tänava lõunapoolsem osa. Tänava põhjapoolsem osa viis Riia maanteelt jõeäärse ülesõidukohani ning oli seetõttu ajalooliselt tähtis liikumistee. Varakevadest hilissügiseni viis inimesi üle jõe paadimees, talvel rajati samasse kohta jäätee. 20. sajandi alguses kujunes tänava põhjapoolsema osa ümber aktiivne tööstuspiirkond. Tänava ääres paiknesid järgemööda tuletikuvabrik, saetööstus, tünnivabrik ja sportvibude tehas. Vingi 2 hoonetes asus kuni 1879. aastani rauatöökoda, seejärel algas seal õlletootmine, mis laienes hiljem ka naaberkruntidele. Vingi 12 – tislermeister Georg Friedrich Fincki maja Vingi 17 – suur hilisjuugendlike joontega elamu. Hoone kõrval asub arvatavasti Olev Siinmaa projekteeritud kiosk, mis on üks väheseid säilinud näiteid 1930. aastate algupoole kuurortlinna väikevormidest. Vingi tn 13 Vingi tn 15/1 Vingi tn 15/3 Välja, Leele (2008). Jalutaja teejuht. Pärnu. Tallinn: Solnessi Arhitektuurikirjastus. Lk 112, 120.
Paul Kerese tänav (Pärnu)

Paul Kerese tänav on tänav Pärnus Kesklinna ja Rannarajooni linnaosas. See on nimetatud Eesti maletaja Paul Kerese järgi. Tänav algab Ringi tänavalt, suundub lõunasse ja lõppeb Roosi tänaval. Paul Kerese tänav ristub veel Esplanaadi ja Roosi tänavaga. Tänava pikkus on ligikaudu 277 meetrit. Tänav jääb täies ulatuses Pärnu vanalinna ja kuurordi muinsuskaitsealale.
Labajalg

Labajalg ehk jalalaba on inimese või teiste primaatide jala alumine osa. Inimese labajalg koosneb pöiast ja varvastest. Jalalaba välimine pool on käies vastu maad, sisemine pool ulatub maast veidi kõrgemale (lampjalgsuse korral on jalalaba ühtlaselt lame). Jalalabad on inimesele väga tähtsad tasakaalu hoidmiseks. Tasakaalu aitavad hoida ka varbad, mis kinnituvad jalalaba külge. Inimese jalatalla rõhu mõõtesüsteem
Kalda tänav (Pärnu)

Kalda tänav on tänav Pärnus Kesklinna linnaosas. Tänav algab Pärnu Vallikääru juurest, suundub idasse ja lõppeb Akadeemia tänaval. Kalda tänav ristub veel Õhtu tänavaga. Tänava pikkus on ligikaudu 280 meetrit. Tänava äärde jääb Pärnu Vallikäär ning kogu tänav jääb Pärnu vanalinna ja kuurordi muinsuskaitsealale. Kalda 1a, Kalanduse teabekeskus Kalda 1 Avalik WC, Kalda 9
Videokujundaja

Videokujundaja (ka videokunstnik, inglise keeles video designer) on kujundaja, kes on spetsialiseerunud videomeediumile. Videokujundajate põhilised tegutsemisvaldkonnad on teater, installatsioonid, kontserdid, turundus, üritused, kunstfilm. Videokujundaja kompetentside hulka kuulub kompositsiooni- ja värvitaju, tehniline taip ja kaamera käsitlemine. Videokujundajat eristab videotehnikust kunstiliste otsuste tegemise pädevus. Reeglina töötab teatris videokunstnik koos lavastajaga, kes annab sisendi lavastusele toetava materjali loomiseks, lisaks loovad videokujundajad iseseisvalt installatsioone või panustavad ürituse visuaalse identiteedi loomisesse, seevastu videotehnikud on pühendunud videotehnilisele lahendusetele, näiteks projektorite ülespanek ja seadistamine ja kujundaja loodud materjali maha mängimine etendustel märksõna peale. Videokujundaja töö osaks on kujunduse loomisel ka ruumi tehniliste parameetritega (projektsiooni kaugus, pinna suurus, pinna omadused, valgus) arvestamine. Esmaseid märke videokujundusest teatris võib leida aastast 1920, kui lavastaja Erwin Piscator Berliinis Volksbühne teatris oma lavakujundustes ulatuslikult filmiprojektsiooni kasutas. 1920ndatel oli Saksamaal pead tõstmas poliitiline teater, mille osaks oli kõikvõimaliku lavatehnika propageerimine ja tehnilise meedia integreerimine lavategevusse. Laiemalt levis videokujunduse kasutus 1990ndatel, kui tehnika jõudis laiatarbe turule. Videokunsti pioneeriks peetakse Nam June Paik’i. Eestis saab videokujundust nelja-aastases bakalaureuseõppes omandada Tartu Ülikooli Viljandi Kultuuriakadeemias etenduskunstide osakonnas visuaaltehnoloogia erialal videokujundaja spetsialiseerumisega. Videokujundaja tööks vajalikke oskusi koos bakalaureusekraadiga saab omandada ka Tartu Kõrgemas Kunstikoolis Pallas meediadisaini erialal ja Tallinna Ülikooli Balti filmi, meedia ja kunstide instituudis integreeritud kunsti, muusika ja multimeedia ehk IKUMUMU õppekaval. Tuntumad tegutsevad videokujundajad Eestis on Taavi Varm, Alyona Movko-Mägi, Emer Värk, Argo Valdmaa, Mikk-Mait Kivi. videomapping VJ animatsioon videokujundus https://ut.ee/et/oppekavad/etenduskunstid https://pallasart.ee/sisseastumine/erialad/meediaosakond/ https://www.tlu.ee/bfm/integreeritud-kunst-muusika-ja-multimeedia
Dar‘ā provints

Dar‘ā provints (araabia keeles محافظة درعا Muḩāfaz̧at Dar‘ā) on üks Süüria 14 provintsist. See asub riigi edelaosas ja selle pindala on 3730 km². Provints piirneb lõunas Jordaania, läänes Al-Qunayţirah' provintsi ja Iisraeliga, põhjas Rīf Dimashqi provintsiga ja idas As-Suwaydā’ provintsiga. Provintsis elab 998 000 inimest (2010. aasta rahvaloenduse hinnang). Pealinn on Dar‘ā. Provints on jagatud kolmeks ringkonnaks (minţaqah). Ringkonnad jagunevad veel 17 alamringkonnaks (nāḩiyah): Dar‘ā ringkond (8 alamringkonda) Izra‘ ringkond (6 alamringkonda) Aş-Şanamayni ringkond (3 alamringkonda) http://www.cbssyr.sy/yearbook/2011/Data-Chapter2/TAB-3-2-2011.htm
Videviku tänav (Pärnu)

Videviku tänav on tänav Pärnus Raeküla ja Lodja linnaosas, mis saab alguse Paide maanteelt. Tänava pikkus on ligikaudu 923 meetrit. Tänava äärde jääb Pärnu Metsakalmistu.
Reideni tänav

Reideni tänav on tänav Pärnus Lodja linnaosas. See saab alguse Paide maanteelt. Tänavalt saab alguse Lodja tee. Tänava pikkus on ligikaudu 288 meetrit. Tänav sai nime 20. detsembril 2001. Kohanimede määramine Pärnu Linnavolikogu määrus, 20.12.2001 nr 34
Paide maantee (Pärnu)

Paide maantee on tänav Pärnus Raeküla ja Lodja linnaosas, mis on ühtlasi Pärnu–Tori maantee alguslõik. See saab alguse Riia maanteelt ja lõppeb Pärnu piiril Reiu jõe ääres Sindi-Lodja sillal. Sealt saavad alguse Lätte tänav, Videviku tänav ja Reideni tänav. Tänava pikkus on ligikaudu 1,56 km.
Lätte tänav (Pärnu)

Lätte tänav on tänav Pärnus Lodja linnaosas. See saab alguse Paide maanteelt ja lõppeb liitudes Lodja teega. Tänava pikkus on ligikaudu 1,15 km. Lätte tänav, suunaga Paide mnt. poole Lätte 8, Pärnu Vesi filtrihoone Lätte tänav filtrihoone juurest suunaga Lodja tee poole.
Lodja tee

Lodja tee on tänav Pärnus Lodja linnaosas Reiu jõe ääres. See jääb Reideni tänava ja Lätte tänava vahele. Tänava pikkus on ligikaudu 1,08 km. Tänava äärde jääb ainult üks krunt.
National Stadium, Bukit Jalil

Stadium Bukit Jalil on kuulsaim spordikeskus ja spordihoone Kuala Lumpuri spordilinnakus, Bukit Jalilis, Kuala Lumpuris, Malaisias. Bukit Jalili rahvusstaadion on üks maailma suurimaid staadioneid ja pakub optimaalset mugavust ja kaitset ilmastiku eest 100 200 pealtvaatajale. Võitis 2018. aastal maailma parima staadioni auhinna pärast renoveerimist.
Karl Eduard Hefftler

Karl (ka Carl) Eduard Hefftler (8. mai (vkj. 26. aprill) Reval 1853 – 5. november 1918 Petrograd ) oli baltisaksa maalikunstnik ja arhitekt. Karl Hefftler omandas Peterburi Kunstide Akadeemias arhitektikutse ning keskendus seejärel vabadele kunstidele, tema lemmikuks oli akvarellmaal. Projekteeris Leuchtenbergi hertsogile tehase, kortermaju, villasid ja palee. Lõpuks pühendus ta siiski kunstile. Enamus tema teoseid, mis kujutavad peamiselt maastikke, rannikuid, linnavaateid ja sadamaid, on loodud Põhja- ja Läänemere ümbruses (Gdansk, Stettin, Kiel, Flensburg, Hamburg, Altona, Bremen aga ka Rügen, Fehmarn, Sylt, Norderney, Borkumi saared). Veel on ta maalinud Itaalias (Firenze, Verona, Veneetsia, Pisa, Pompei, Capri jne), Prantsusmaal, Belgias, Hollandis ja Venemaal (Moskva, Kaukaasia, Krimm). Hefftler tegeles ka luule, kullassepakunsti, teatridekoratsiooni ning keraamika ja freskomaaliga. "Purjekad ja pesunaised Lõuna-Prantsusmaal" "Purjekad lahel" 1891 "Vana Peterburg" "Itaalia maastik" Hefftler, Karl Eduard. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 16: Hansen–Heubach. E. A. Seemann, Leipzig 1923, S. 239.  Harry Anderson: Karl Eduard Hefftler – der Aquarellist. In: Jahrbuch des baltischen Deutschtums 1970. Band XVII, Lüneburg 1969, S. 125–127. Hefftler, Carl* Eduard veebisaidil "BBLD - Baltisches biografisches Lexikon digital"
Al-Ḩawāsh

Al-Ḩawāsh (araabia keeles الحواش) on kreeka õigeusu kristlaste linn Loode-Süürias Liibanoni piiri lähedal, halduslikult Homsi provintsis Tallkalakhi ringkonnas. Lähedal asuvad linnad on Al-Ḩişn ja Marmarītā läänes, Shīn idas ja Talkalakh edelas. Keskstatistikabüroo (CBS) andmetel elas Al-Ḩawāshis 2004. aastal 4067 inimest. Linna elanikud on valdavalt kristlased, nagu enamikus selle piirkonna külades. Külas on kaks kreeka õigeusu kirikut ja kreekakatoliku kirik. Asukoht keset okaspuudega kaetud mäge muudab selle populaarseks suvituskohaks. Al-Ḩawāsh on Wādī an-Naşārá ('kristlaste org') piirkonna suurim küla. See on oluline ajalooline piirkond ja enne Süüria kodusõja puhkemist populaarne turismimagnet. Väidetavalt pärineb Al-Ḩawāsh 18. sajandist. Koos paljude teiste selle piirkonna küladega olid Al-Ḩawāshi esimesed elanikud sisserändajad Liibanonist ja Lõuna-Haurani tasandikult. Külas on hooneid, mis on ehitatud juba 17. sajandi lõpus, ja on ka teada, et küla kuulus Foiniikia territooriumile. Aastal 1838 märgiti, et külaelanikud on kreeka õigeusklikud kristlased. "الموسوعة المسيحية العربية الإلكترونية". "الموسوعة المسيحية العربية الإلكترونية". Ancient Civilasation History (part 2) Smith, in Robinson and Smith, 1841, vol 3, 2nd appendix, p. 181
Al-Mukharrami ringkond

Al-Mukharrami ringkond ( araabia keeles منطقة المخرم – 'Minţaqat al-Mukharram') on Homsi provintsi ringkond Süüria keskosas. Halduskeskus on Al-Mukharrami linn. 2004. aasta rahvaloenduse andmetel elas ringkonnas 52 068 elanikku. Al-Mukharrami ringkond on jagatud kaheks alamringkonnaks ehk nāḩiyah  '​ks (rahvaarv 2004. aasta seisuga): Al-Mukharrami alamringkond (ناحية المخرم): elanikke 32 447. Jubb al-Jarrāḩi alamringkond (ناحية جب الجراح): elanikke 19 621. "Al-Mukharram nahiyah population". Cbssyr.org. Originaali arhiivikoopia seisuga 20.12.2012. Vaadatud 01.07.2012. "Jebb al-Jerah nahiyah population". Cbssyr.org. Originaali arhiivikoopia seisuga 20.12.2012. Vaadatud 01.07.2012.
Tadmuri ringkond

Tadmuri ringkond (araabia keeles منطقة تدمر – 'Minţaqat Tadmur') on Homsi provintsi ringkond Süüria keskosas. Halduskeskus on iidse Palmyra lähedal asuv Tadmuri linn. 2004. aasta rahvaloenduse andmetel elas ringkonnas 76 942 elanikku. Tadmuri ringkond on jagatud kaheks alamringkonnaks ehk nāḩiyah  '​ks (rahvaarv 2004. aasta seisuga): Tadmuri alamringkond (ناحية تدمر): elanikke 55 062. As-Sukhnah' alamringkond (ناحية السخنة): elanikke 21 880. "Palmyra nahiyah population". Cbssyr.org. Originaali arhiivikoopia seisuga 20. detsember 2012. Vaadatud 1. juulil 2012. "Talbiseh nahiyah population". Cbssyr.org. Originaali arhiivikoopia seisuga 20. detsember 2012. Vaadatud 1. juulil 2012.
Andreas Kaplan

Andreas Marcus Kaplan (sündinud 5. oktoobril 1977 Münchenis) on digitaalsete muutuste, eriti tehisintellekti ja virtuaalsete maailmade professor ning kõrghariduse ekspert. Ta on Kühne Logistikaülikooli president. Varem Kaplan oli rektor ESCP ärikoolis, mis on osa Sorbonne Alliance`ist. Kaplani uurimistöö käsitleb ühiskonna digitaalset ümberkujundamist, eriti tänu tehisintellekti ja sotsiaalse meedia kommunikatsiooni edusammudele. Stanfordi uuring näitab, et Kaplan kuulub maailma kõige tsiteeritumate ja mõjukamate teadlaste hulka. Google Scholaris tsiteeritakse Kaplanit üle 40000 korra. Kaplan alustas oma karjääri Sciences Po Pariisis ja ESSECis enne ESCP ärikooliga liitumist, kus ta sai rektori ametikoha. Praegu on Kühne Logistikaülikooli president. Kaplan on Euroopa Digitaalse Konkurentsivõime Keskuse asutajaliige ja kuulub Kozminski Ülikooli täidesaatva hariduse nõuandekogusse. Kaplanil on Sorbonne'i ülikooli Habilitatsioon ja doktorikraad Kölni ülikoolist ning HEC Pariisist. Ta sai MPA École Nationale d'Administrationist, MBA ThePower ärikoolist, MSc ESCP ja BSc Ludwig-Maximilians-University`st Münchenis. Kaplan Andreas (October 2015) European business and management. Sage Publications Ltd., London. ISBN 9781473925144 Kaplan, Andreas (2021). Higher Education at the Crossroads of Disruption: The University of the 21st Century, Great Debates in Higher Education. United Kingdom: Emerald Publishing. ISBN 9781800715042. Kaplan, Andreas (2022). Artificial Intelligence, Business and Civilization: Our Fate Made in Machines. United Kingdom: Routledge. ISBN 9781032155319. Kaplan, Andreas (2022). Digital Transformation and Disruption of Higher Education. United Kingdom: Cambridge University Press. ISBN 9781108838900. California Management Review Insights Andreas Kaplan new President of Kühne Logistics University Ioannidis, John P. A.; Baas, Jeroen; Klavans, Richard; Boyack, Kevin W. (2019). "A standardized metrics author database annotated for scientific field". PLOS Biology. 17 (8): e3000384 Google Scholar Professionals Need to Keep Their Skills Fresh. Will They Turn to Higher Ed? Harvard Business Publishing Nomination : Un nouveau directeur pour les campus parisiens d'ESCP BS
Marcus Bettinelli

Marcus Bettinelli (sündinud 24. mai 1992) on Inglismaa jalgpallur, kes mängib väravavahina Premier League klubis Chelsea. Rahvusvahelisel tasemel on ta esindanud Inglismaa U-21 meeskonda.
Armando Broja

Armando Broja (sündinud 10. september 2001 Slough's) on Inglismaal sündinud Albaania jalgpallur, kes mängib ründajana Premier League'i klubis Chelsea ja Albaania jalgpallikoondises. Aastatel 2007–2009 kuulus ta Tottenham Hotspuri noortesüsteemi. Seejärel liitus ta Chelseaga. Chelseaga sõlmis ta esimese profilepingu 2020. aasta veebruaris. Chelsea põhimeeskonnas debüteeris ta sama aasta 8. märtsil Evertoni vastu. Hooajal 2020/21 oli ta Chelseast laenul Hollandi kõrgliigaklubis Vitesse (30 mängu, 10 väravat) ja hooajal 2021/22 Inglismaa kõrgliigaklubis Southampton (32 mängu, 6 väravat). Albaania jalgpallikoondises debüteeris Broja 7. septembril 2020 mängus Leedu vastu. Koondisekarjääri esimese värava lõi ta 5. septembril 2021 MM-i valikmängus Ungari vastu. "Signed | Armando Broja agrees first professional Chelsea contract!". Chelsea F.C. 26. veebruar 2020. Vaadatud 8. märtsil 2020. Profiil Chelsea FC kodulehel
David Datro Fofana

David Datro Fofana (sündinud 22. detsembril 2002 Ouragahios) on Elevandiluuranniku jalgpallur, kes mängib ründajana Saksamaa kõrgliiga klubis Berliini Union (laenul Premier League'i klubist Chelsea) ja Elevandiluuranniku jalgpallikoondises.
Carney Chukwuemeka

Carney Chibueze Chukwuemeka (sündinud 20. oktoobril 2003 Eisenstadtis) on Inglise jalgpallur, kes mängib ründav poolkaitsjana või parema äärepoolikuna Premier League'i klubis Chelsea. Chukwuemeka on sündinud Austrias Nigeeria päritolu vanemate perekonnas. 2016. aastal liitus ta Aston Villa noortesüsteemiga. Aston Villa põhimeeskonnas debüteeris ta 19. mail 2021 mängus Tottenham Hotspuri vastu. 2022. aasta augustis sõlmis ta kuueaastase lepingu Chelseaga. Alates 2019. aastast on Chukwuemeka mänginud Inglismaa noortekoondistes. 2022. aastal tuli ta Inglismaa kuni 19-aastaste koondisega Euroopa omavanuste meistriks ning valiti turniiri sümboolsesse koosseisu.' "Chukwuemeka signing confirmed". Chelsea FC. 4. august 2022. Vaadatud 4. augustil 2022. "Carney Chukwuemeka: Chelsea sign Aston Villa midfielder for £20m". BBC Sport. 4. august 2022. Vaadatud 27. juunil 2023. Profiil Chelsea FC kodulehel
Noni Madueke

Chukwunonso Tristan Madueke (tuntud kui Noni Madueke; sündinud 10. märtsil 2002 Barnetis) on Inglise jalgpallur, kes mängib poolkaitsjana Premier League klubis Chelsea. Aastatel 2011–2014 kuulus ta Crystal Palace'i ja 2014–2018 Tottenham Hotspuri noortesüsteemi. Seejärel liitus ta Hollandi klubiga PSV Eindhoven. PSV põhimeeskonnas debüteeris ta Hollandi kõrgliigas 19. jaanuaril 2020 mängus VVV-Venlo vastu. Klubi põhimeeskonnas hakkas püsivalt mängima järgmisel hooajal. Esimese värava Hollandi kõrgliigas lõi ta 19. septembril 2020 mängus FC Emmeni vastu. Hooajal 2020/21 lõi Madueke Hollandi kõrgliigas kokku seitse väravat. 2023. aasta jaanuaris sõlmis ta seitsme ja poole aasta pikkuse lepingu Londoni Chelsega. Ülemineku summa oli hinnanguliselt 28,5 miljonit naelsterlingit. Esimese värava lõi ta Chelsea meeskonnas 2. mail 2023 Inglismaa kõrgliigamängus Arsenali vastu. PSV Eindhoven KNVB beker: 2021–22 Johan Cruijff Schaal: 2021 "Chelsea complete Madueke signing". Chelsea F.C. 20. jaanuar 2023. Vaadatud 20. jaanuaril 2023. "Chelsea complete £30m signing of PSV winger Madueke". BBC. 20. jaanuar 2023. Vaadatud 21. jaanuaril 2023. Ornstein, David (19. jaanuar 2023). "Chelsea reach Noni Madueke agreement with PSV Eindhoven". The Athletic. Vaadatud 20. jaanuaril 2023. Wright, Nick (2. mai 2023). "Arsenal 3-1 Chelsea: Martin Odegaard scores twice as Gunners keep title bid alive and go back above Man City". SkySports.
Marc Cucurella

Marc Cucurella Saseta (sündinud 22. juuli 1998 Alellas) on Hispaania jalgpallur, kes mängib vasakkaitsjana Premier League klubis Chelsea ja Hispaania jalgpallikoondises. Aastatel 2006–2012 kuulus ta RCD Espanyoli noortesüsteemi. Seejärel liitus ta FC Barcelonaga. Hooajal 2016/17 debüteeris ta Barcelona reservmeskonnas Hispaania tugevuselt kolmandas liigas. Barcelona põhimeeskonnas debüteeris Cucurella 24. oktoobril 2017 Hispaania karikamängus Real Murcia vastu. Hooajal 2018/19 oli Cucurella Barcelonast laenul Hispaania kõrgliigaklubis Eibar. Hispaania kõrgliigas lõi ta esimese värava hooaja viimases mängus 19. mail 2019 Barcelona vastu. 2019. aasta juulis läks ta laenule Hispaania kõrgliigaklubisse Getafe, kuhu läks järgmisel aastal püsivalt üle. 2021. aasta augustis sõlmis Cucurella viieaastase lepingu Inglismaa kõrgliigaklubiga Brighton & Hove Albion. Inglismaa kõrgliigas lõi ta esimese värava 7. mail 2022 mängus Manchester Unitedi vastu. Hooaja lõpus valiti Cucurella Brighton & Hove Albioni hooaja parimaks mängijaks. 2022. aasta augustis sõlmis ta kuueaastase lepingu Chelseaga. Aastatel 2014–2021 mängis Cucurella Hispaania noortekoondistes. 2020. aasta suveolümpiamängude jalgpalliturniiril võitis ta Hispaania võistkonnaga hõbemedali. Hispaania jalgpallikoondises tegi ta debüüdi 8. juunil 2021 sõprusmängus Leedu vastu. "Marc Cucurella joins from Getafe". Brighton & Hove Albion F.C. 31. august 2021. Vaadatud 31. augustil 2021. "Cucurella becomes a Blue". Chelsea F.C. 5. august 2022. Vaadatud 5. augustil 2022. https://www.national-football-teams.com/player/83305/Marc_Cucurella.html (vaadatud 11.2.2023) Profiil Chelsea FC kodulehel